Daily Trading Strategy (บ่าย) – บล.ธนชาต
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ธนชาต 
2 ธ.ค. 2558

SET แกว่งฟื้นตัวในกรอบแคบ…. “Selective Buy” ต่อไปจนกว่าจะยืนเหนือ 1,367 จุด
ดัชนี SET อยู่ที่ 1,360.50 จุด +3.49 จุด +0.26% ปริมาณซื้อขาย 12,565  ล้านบาท
แนวรับ : 1,355 / 1,350 จุด , แนวต้าน : 1,367 / 1,375 จุด
 
สรุปทิศทางและแนวโน้มตลาด
SET แกว่งฟื้นตัวในกรอบแคบ: SET รีบาวด์ไม่ผ่านแนวต้าน 1,367 จุด ด้วยปริมาณการซื้อขายเบาบาง คาดว่าจะพักฐานต่อไปในกรอบ 1,350-1,367 จุด โดย SET จะเกิดสัญญาณ “กลับตัว” หากยืนเหนือ 1,367 จุดได้ ยังรอความชัดเจนจากทั้งถ้อยแถลง FED และคาดหวังมาตรการกระตุ้นเศรษฐกิจเพิ่มเติมจาก ECB ในการประชุมวันที่ 3 ธ.ค. รวมไปถึงคาดหวังเม็ดเงินจาก LTF เข้ามาหนุนตลาด
 
แนะนำกลยุทธ์ “Selective” ต่อไป จนกว่า SET จะสามารถยืนได้เหนือระดับ 1,367 จุด โดยยังชอบ:-
1.ธนาคารขนาดใหญ่ Valuation ถูก: KBANK
2.กลุ่มหุ้น Momentum กำไรดี: SAWAD MTSL AOT
3.กลุ่มสื่อสาร ราคาปรับลดลงมากไป: INTUCH
4.หุ้น Turnaround: CPF (ผลกระทบ รัสเซีย-ตุรกี จำกัด)
 
“ซื้อ” สะสม CPF…ธุรกิจเริ่มมีสัญญาณฟื้นตัว: “ซื้อ” CPF เป้าหมายพื้นฐาน 29 บาท (ทางเทคนิคระยะสั้นที่ 21.00 บาท ขณะที่ระยะกลางที่ 22.70 บาท) ด้วยปัจจัยสนับสนุนจากธุรกิจกุ้งที่เริ่มฟื้นตัวขึ้นอีกครั้งจากอัตรากำไรที่ดีขึ้น มีโอกาส Turnaround โดยมองผลกระทบจากกรณี รัสเซีย-ตุรกี จำกัด
 
หุ้นที่น่าสนใจทางเทคนิค
COM7“ซื้อ” ราคาหุ้นเริ่มมีจังหวะฟื้นตัวขึ้นด้วยรูปแบบ Double Bottom พร้อมปริมาณการซื้อขายกลับมาอีกครั้ง สอดคล้องกับเครื่องมือ DI+ ที่ยังพุ่งชี้ตัด ADX ขึ้น เป็นจังหวะซื้อเก็งกำไร มีแนวต้านแรกที่ 4.80 บาท และเป้าหมายถัดไปที่ 4.94 บาท
SMT “ซื้อ” ราคาหุ้นฟื้นตัวต่อเนื่องหลังทะลุเส้นค่าเฉลี่ย 1 เดือน พร้อมปริมาณการซื้อขายเริ่มสูงขึ้น เครื่องมือ MACD พลิกกลับมาเป็นบวกวันแรกสนับสนุนแนวโน้ม เป็นจังหวะซื้อเก็งกำไร มีแนวต้านแรกที่ 11.00 บาท  และเป้าหมายถัดไปที่ 11.50 บาท
DCC “ซื้อ” ราคาหุ้นฟื้นตัวกลับมายืนเหนือเส้นค่าเฉลี่ยระยะเดือนได้ สอดคล้องกับ MACD ชี้ขึ้นมีค่าเป็นบวก กำลังสร้างฐานรอทะลุกรอบแนวต้าน 4.04 บาท ผ่านได้เป็นจังหวะซื้อเก็งกำไรตาม โดยมีแนวต้านถัดไปที่ 4.10 และ 4.26 บาทตามลำดับ
 